### 11.    Beslutning om at godkende Forslag til Kommuneplantillæg nr. 8 og Lokalplan nr. 567 for et boligområde ved [adresse], Gørlev

**Åbent**

Sagsnr.: 326-2016-64884       J.nr.: 01.02.00           Dokumentnr.:
326-2017-190921

**Sagstype**

Beslutning.

**Resume og sagens baggrund**

Ejer af et lokalplanlagt, men endnu ikke udnyttet
boligområde, ønsker, at et delområde i den gældende Lokalplan nr. 94 erstattes
af en ny lokalplan, som giver bedre muligheder for at udvikle et attraktivt
boligområde med en varieret villabebyggelse, grønne grøfter til regnvand og et
bedre samspil med det tilstødende grønne område. Lokalplanforslaget
forudsætter, at der udarbejdes et kommuneplantillæg, som inddrager en mindre
del af dette grønne område til boligområde. For at understøtte det private
initiativ, er kommunale udstykninger i Gørlev ikke fremmet.

Kommunalbestyrelsen vedtog på møde den 25. maj 2016 at afgive
betinget tilsagn om principiel godkendelse af mageskifte på arealer ved
[adresse] i Gørlev. Tilsagnet blev afgivet under forudsætning af, at der bl.a.
udarbejdes ny lokalplan og kommuneplantillæg for området.

**Indstillinger**

Direktøren indstiller, at

1. Forslag til
tillæg nr. 8 til [adresse] 2013-2024 godkendes til offentlig
fremlæggelse i 8 uger.

2. Forslag til Lokalplan
nr. 567 for et boligområde ved [adresse] (Gørlev) godkendes til offentlig
fremlæggelse i 8 uger.

3. Vurderingen om,
at der ikke skal gennemføres en miljøvurdering offentligøres med en klagefrist
på 4 uger.

4. Plan, Byg og
Miljø bemyndiges til at foretage eventuelle redaktionelle rettelser til planforslagene
inden offentlig fremlæggelse.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Forslag til Kommuneplantillæg nr. 8 og Lokalplan nr. 567 for
et boligområde ved [adresse] (Gørlev) (bilag 1) fremlægges med henblik på at
godkende planforslagene til offentlig fremlæggelse. Med planforslagene er det
hensigten at skabe mulighed for et miljø- og bymæssigt attraktivt
haveboligområde med varierede parcelstørrelser og forskellige hustyper.

*Planproces*

Bygherre ønsker at udvide boligområdet ind i et område, som
i kommuneplanen er udlagt til rekreativt, grønt område med mindre fritidsanlæg
(Kommuneplanramme G1.R02). I oktober 2016 blev der derfor gennemført en
foroffentlighed med indkaldelse af ideer og forslag med henblik på at udarbejde
et tillæg til kommuneplanen. Der indkom ikke bemærkninger i høringsperioden.

Forslag til kommuneplantillæg og lokalplan er udarbejdet i
tæt samarbejde med bygherres rådgiver samt med bidrag fra [adresse],
idet regnvandshåndteringen med åbne grøfter i stedet for underjordiske rør har
fordret Forsyningens input.

*Tillæg til kommuneplan*

Hovedparten af lokalplanområdet ligger indenfor
kommuneplanens rammeområde [adresse], som udlægger området til boligområde -
udviklingsområde til åben-lav bebyggelse.

En mindre del af lokalplanområdet, ca. 5.000 m2,
er som nævnt omfattet af kommuneplanens rammeområde G1.R02 - grønt område.
Denne del bliver ved kommuneplantillægget (bilag 1) en del af rammeområdet
G1.B15 - boligområde.

Bygherre ønsker at udvide boligområdet ind i det grønne
område, da lokalplanområdets vestlige del er meget vådt og derfor ikke er
velegnet til bebyggelse, som bestemt i den gældende Lokalplan nr. 94.
Lokalplanforslaget foreslår, at der i den vestlige del i stedet etableres et
regnvandsbassin, som skal have karakter af en naturlig sø. Ved
regnvandsbassinet skabes et offentligt grønt område, der har omtrent samme
omfang som det grønne område, der inddrages til boligområde.
Kommuneplantillægget er nødvendig for lokalplanen realisering.

Kommuneplantillægget betyder, at afgrænsningen for hhv. det
grønne område (G1.R02) og boligområdet ([adresse]) ændres ved at en del af det
grønne område overføres til boligområdet (bilag 2). Derudover ændres en enkelt
rammebestemmelse for boligområdet ([adresse]), således at det bliver muligt at
opføre enfamiliehuse i maks. 2 etager (maks. bygningshøjde på 8,5 meter), hvor det
førhen var maks. 1,5 etager.

*Lokalplan*

Lokalplanforslaget giver mulighed for en fleksibel
udstykningsplan med individuel boligbebyggelse, som kan imødekomme
efterspørgslen, samtidig med at området fremstår som en helhed ved at have en
stærk grøn karakter, som sikres gennem bestemmelser om parcelstørrelser på
mindst 800 m2, en bebyggelsesprocent på max 25 % og åbne, græsklædte
grøfter. Den individuelle boligbebyggelse består af huse i 1, 1½ eller 2
etager. Bilag 3 viser eksempler på hustyper, som lokalplanen muliggør.

Zehnia Jeppesen er bugtede og korte for at give dem karakter af
mindre, fælles opholdsområder mellem bebyggelsen. Flest mulige af parcellerne
orienterer sig ind mod det grønne rekreative område, og der etableres
stiforbindelser ind mod det rekreative område for den øvrige del af
bebyggelsen. Regnvand fra veje, tage og belægninger afledes og nedsives lokalt
i grøfter og et regnvandsbassin, hvilket medvirker til at styrke boligområdets
grønne karakter.

Det vurderes, at ønsket om at skabe en by- og miljømæssig
attraktiv udstykning kan opnås gennem lokalplanforslaget.

*Miljøscreening*

I forbindelse med udarbejdelse af hhv. kommuneplantillæg og
lokalplan har Plan, Byg og Miljø gennemført en indledende screening efter lov
om miljøvurdering af planer og programmer (bilag 1). På baggrund af denne
screening vurderer Plan, Byg og Miljø, at forslag til kommuneplantillæg og
lokalplanforslag ikke vil få væsentlig indvirkning på miljøet, og der således
ikke skal udarbejdes miljørapport for hhv. kommuneplantillæg og lokalplan.

*Det videre forløb*

Godkendes planforslagene til offentlig fremlæggelse,
forventes Kommuneplantillæg nr. 8 og Lokalplan nr. 567 for et boligområde ved
[adresse] at kunne blive fremlagt til endelig vedtagelse primo 2018.

**Økonomiske konsekvenser**

Ingen.

**Teknik- og Miljøudvalgets møde
den 3. oktober 2017:**

Anbefales.

**Økonomiudvalgets møde den 11.
oktober 2017:**

Anbefales.

**Bilag**

|  |  |
| --- | --- |
| Bilag 1 - Forslag til Lokalplan nr. 567 for et boligområde ved [adresse] + screening og KP-tillæg | 326-2017-279163 |
| Bilag 2 - Kort over kommuneplanrammernes ændring | 326-2017-271151 |
| Bilag 3 - Eksempler på hustyper | 326-2017-279164 |